হুমায়ূন আহমেদ
হুমায়ূন আহমেদ (১৩ নভেম্বর, ১৯৪৮ – ১৯ জুলাই, ২০১২) ছিলেন একজন বাংলাদেশী ঔপন্যাসিক, ছোটগল্পকার, নাট্যকার এবং গীতিকার, চিত্রনাট্যকার ও চলচ্চিত্র নির্মাতা। তিনি বিংশ শতাব্দীর জনপ্রিয় বাঙালি কথাসাহিত্যিকদের মধ্যে অন্যতম। তাঁকে বাংলাদেশের স্বাধীনতা পরবর্তী অন্যতম শ্রেষ্ঠ লেখক বলে গণ্য করা হয়। বাংলা কথাসাহিত্যে তিনি সংলাপপ্রধান নতুন শৈলীর জনক। অন্য দিকে তিনি আধুনিক বাংলা বৈজ্ঞানিক কল্পকহিনীর পথিকৃৎ। নাটক ও চলচ্চিত্র পরিচালক হিসাবেও তিনি সমাদৃত। তাঁর প্রকাশিত গ্রন্থের সংখ্যা তিন শতাধিক। তাঁর বেশ কিছু গ্রন্থ পৃথিবীর নানা ভাষায় অনূদিত হয়েছে, বেশ কিছু গ্রন্থ স্কুল-কলেজ বিশ্ববিদ্যালয়ের পাঠ্যসূচীর অন্তর্ভুক্ত।
মাহফুজ আহমেদ
নব্বই এর দশক থেকে কথা সাহিত্যিক হুমায়ুন আহমেদের অনুপ্রেরণায় শুরু করেন অভিনয় জীবন। চলচ্চিত্র, টিভি নাটক, টেলিছবিসহ সব ক্ষেত্রেই কাজ করে আসছেন তিনি। হুমায়ুন আহমেদ এর শ্রাবণ মেঘের দিন, দুই দুয়ারী, মহাম্মদ হান্নান এর "ভালবাসি তোমাকে", চাষী নজরুল ইসলাম এর মেঘের পরে মেঘ, নার্গিস আক্তার এর চার সতিনের ঘর ও তৌকির আহমেদ এর জয়যাত্রা চলচ্চিত্র তিনি অসাধারণ অভিনয় করেছেন। ছোট পর্দার রোমান্টিক হিরু হিসেবে তিনি অনেক সুনাম কুড়িয়েছেন। এ পর্যন্ত তিনি প্রায় অর্ধশত ধারাবাহিক ও খন্ড-নাটক পরিচলনা করেছেন।
মাহফুজ আহমেদ ১৯৯৪ সালে চয়নিকা চৌধুরীর লেখা "বোধ" নাটক প্রযোজনার মাধ্যমে প্রযোজক হিসেবে আত্মপ্রকাশ করেন। এরপর শতাধিক খন্ড নাটক, টেলিছবি ও ধারাবাহিক প্রযোজনা করেছেন। চার বন্ধু মিলে "প্লে হাউস" নামের একটি প্রযোজনা প্রতিষ্ঠান গড়ে তুলেছেন। এই "প্লে হাউস" থেকে নির্মাণ করেছেন তাঁর প্রথম প্রযোজিত চলচ্চিত্র জিরো ডিগ্রী।